Diari Oficial de la Generalitat Valenciana


Sumari del DOGV 7696, del 13-01-2016 (2015/9996)

Notificació de la sentència dictada en el procediment ordinari número 2034/2014.
--------------------------------------------------------------------------------

### Dades del document

Número de DOGV
:   7696

Data del DOGV
:   13-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9996


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el procediment ordinari número 2034/2014. [2015/9996]  
En el procediment ordinari número 2034/2014, seguit a instàncies de Nieves Calero Castelló contra Compañía Territorial de Madrid, SA, Ildefonso García Giz i Berta Murado Chouse, s'ha dictat sentència la part dispositiva de la qual diu així:  
  
Dispositiva  
Estime la demanda presentada per la representació processal de Nieves Calero Castelló contra Compañía Territorial de Madrid, SA, Ildefonso García Giz i Berta Murado Chouse, amb els pronunciaments següents:  
1. Declare que Nieves Calero Castelló ha adquirit per prescripció adquisitiva l'immoble amb la descripció següent: ?urbana al terme de Pilar de la Horadada, a la urbanització denominada El Pinar de Campoverde, parcel·la de terreny número trenta-tres, amb una superfície aproximada de nou-cents quaranta-tres metres quadrats. Dins de la qual hi ha un xalet que ocupa una superfície de seixanta-vuit metres quadrats, de planta baixa només, distribuït en tres dormitoris, sala menjador, cuina i bany. La resta de la parcel·la està destinada a zona enjardinada. Confronta: pel nord, amb el carrer Ciprés; pel sud, amb la parcel·la 34; per l'est, amb el carrer Eucalipto de la urbanització; i per l'oest, amb la parcel·la 32?.  
2. En conseqüència, declare que Nieves Calero Castelló és titular en ple domini de l'immoble descrit, que es correspon amb la finca registral número 11289 del Registre de Pilar de la Horadada. Ordene adequar la informació registral a aquesta realitat i cancel·lar els assentaments i/o anotacions contradictòries del domini descrit anteriorment i, en concret, el de la finca registral 10203 del Registre de la Propietat de Pilar de la Horadada inscrita a nom de Compañía Territorial de Madrid, SA, i embargada per Ildefonso García Giz i Berta Murado Chouse.  
  
Els demandats s'hauran de sotmetre a les declaracions anteriors.  
  
No faig imposició expressa de les costes processals.  
Contra aquesta resolució, que serà notificada a les parts, s'hi pot interposar un recurs d'apel·lació en el termini de 20 dies des de l'endemà de la notificació, article 458 i següents de la Llei d'Enjudiciament Civil.  
Una vegada siga ferma aquesta resolució, expediu els mandats oportuns al Registre de la Propietat de Pilar de la Horadada a fi de fer efectiu el que s'ha ordenat en aquesta resolució.  
Expediu un testimoniatge de la sentència.  
Aquesta és la meua sentència, que pronuncie, mane i firme.»  
  
I atés que l'entitat demandada, Compañía Territorial de Madrid, SA, es troba en parador desconegut, expedisc aquest edicte a fi que li valga de notificació de forma deguda.  
  
Orihuela, 13 d'octubre de 2015.- La secretària judicial: María Llanos Cejudo Podio.